CELEX: 62010CA0587
Language: mt
Date: 2012-09-27 00:00:00
Title: Kawża C-587/10: Sentenza tal-Qorti tal-Ġustizzja (Ir-Raba Awla) tas- 27 ta’ Settembru 2012 (talba għal deċiżjoni preliminari mill-Bundesfinanzhof — il-Ġermanja) — Vogtländische Straßen-, Tief- und Rohrleitungsbau GmbH Rodewisch (VSTR) vs Finanzamt Plauen (Tassazzjoni — Taxxa fuq il-valur miżjud — Kunsinna ta’ oġġetti — Taxxa ta’ serje ta’ tranżazzjonijiet — Rifjut tal-eżenzjoni għal nuqqas ta’ numru ta’ reġistrazzjoni tal-VAT tal-akkwirent)

24.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 366/9
            
         Sentenza tal-Qorti tal-Ġustizzja (Ir-Raba Awla) tas-27 ta’ Settembru 2012 (talba għal deċiżjoni preliminari mill-Bundesfinanzhof — il-Ġermanja) — Vogtländische Straßen-, Tief- und Rohrleitungsbau GmbH Rodewisch (VSTR) vs Finanzamt Plauen
   (Kawża C-587/10) (1)
   
   (Tassazzjoni - Taxxa fuq il-valur miżjud - Kunsinna ta’ oġġetti - Taxxa ta’ serje ta’ tranżazzjonijiet - Rifjut tal-eżenzjoni għal nuqqas ta’ numru ta’ reġistrazzjoni tal-VAT tal-akkwirent)
   2012/C 366/14
   Lingwa tal-kawża: il-Ġermaniż
   
      Qorti tar-rinviju
   
   Bundesfinanzhof
   
      Partijiet fil-kawża prinċipali
   
   
      Rikorrenti: Vogtländische Straßen-, Tief- und Rohrleitungsbau GmbH Rodewisch (VSTR)
   
      Konvenuta: Finanzamt Plauen
   
      fil-preżenza ta’:Bundesministerium der Finanzen
   
      Suġġett
   
   Talba għal deċiżjoni preliminari — Budesfinanzhof — Interpretazzjoni tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9, Vol. 1, p. 23) — Kunsinna ta’ oġġetti — Taxxa ta’ serje ta’ tranżazzjonijiet — Xiri ta’ merkanzija minn impriża stabbilita fi Stat Membru mingħand impriża oħra stabbilita fi Stat terz, u mhux irreġistrata mal-VAT, li tipprovdi lil impriża stabbilita fi Stat Membru ieħor, il-merkanzija li ntbagħtet direttament mill-fornitur lill-impriża akkwirenti — Sitwazzjoni fejn il-fornitur jippreżenta n-numru tal-VAT tal-akkwirent
   
      Dispożittiv
   
   L-ewwel subparagrafu tal-Artikolu 28c(A)(a) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, kif emendata mid-Direttiva tal-Kunsill 98/80/KE, tat-12 ta’ Ottubru 1998, għandu jiġi interpretat fis-sens li ma jipprekludix li l-amministrazzjoni fiskali ta’ Stat Membru tissuġġetta l-eżenzjoni tat-taxxa fuq il-valur miżjud ta’ kunsinna intra-Komunitarju għall-fatt li l-fornitur jibgħat in-numru ta’ reġistrazzjoni tat-taxxa fuq mil-valur miżjud, b’riżerva, madankollu, li r-rifjut ta’ għoti tal-benefiċċju ta’ din l-eżenzjoni ma tkunx opposta għar-raġuni biss li dan l-obbligu ma ġiex osservat meta l-fornitur ma jistax, bi bona fide, u wara li ħa l-miżuri kollha li jistgħu jkunu raġonevolment rikjesti minnu, jibgħat dan in-numru ta’ reġistrazzjoni u barra minn hekk jibgħat indikazzjonijiet li juru b’mod adegwat li l-akkwirent huwa persuna taxxabbli li taġixxi bħala tali fit-tranżazzjoni inkwistjoni.
   
      (1)  ĠU C 80, 12.03.2011.